Назіраннем нумар адзін для верасня можна лічыць Паморніка (Stercorarius sp.), якога Дзьмітры Вінчэўскі назіраў на Нёманам у Гродзенскім раёне 12.09.2018 г. На жаль, па яго дакументацыйных здымках складана вызначыць птушку да віду, але зразумела, што пасуюць або караткахвосты, або даўгахвосты паморнікі. У абодвух выпадках гэта вельмі цікавая рэгістрацыя – так, калі гэта караткахвосты паморнік, то гэта будзе трэцяя сёлета, але толькі восьмая рэгістрацыя віду для краіны (пра папярэднія сёлетнія рэгістрацыі віду падрабязней ТУТ). Калі ж гэта ўсё ж малады даўгахвосты паморнік – пра што кажа большасць спецыялістаў, то гэта будзе толькі чацьвёртая рэгістрацыя віду для краіны. Цікава, што папярэдняя (маладой птушкі цёмнай морфы) адбылася ў 2014 фактычна ў тым самым месцы на павароце Нёмана – тады паморнік назіраўся там з канца жніўня троху больш за 2 тыдні.